**Projektas**

|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO**  2020 m. kovo d. Nr.  Ukmergė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu bei Lietuvos Respublikos nevyriausybinių organizacijų plėtros įstatymo 6 straipsniu, Ukmergės rajono savivaldybės taryba n u s p r e n d ž i a:

1. Patvirtinti Ukmergės rajono savivaldybės nevyriausybinių organizacijų tarybos nuostatus (pridedama).

2. Pripažinti netekusiu galios 2015 m. sausio 29 d. Ukmergės rajono savivaldybės tarybos sprendimą Nr. 7-7 „Dėl Ukmergės rajono nevyriausybinių organizacijų tarybos nuostatų patvirtinimo“.

Savivaldybės meras

Projektą paruošė:

Kultūros ir turizmo skyriaus vyriausioji specialistė Reda Liubomirskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora

**UKMERGĖS RAJONO SAVIVALDYBĖS ADMINISTRACIJOS**

**KULTŪROS IR TURIZMO SKYRIUS**

**AIŠKINAMASIS RAŠTAS**

**SPRENDIMO PROJEKTUI**

**„DĖL UKMERGĖS RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO“**

2020 m. kovo 6 d.

Ukmergė

1. **Sprendimo projekto rengimo pagrindas.**

Sprendimo projektas rengiamas atsižvelgiant į Lietuvos Respublikos nevyriausybinių organizacijų plėtros įstatymo pakeitimo nuostatas

**2. Sprendimo projekto tikslas ir esmė:**

Sprendimo projekto tikslas – įgyvendinti Lietuvos Respublikos nevyriausybinių organizacijų plėtros įstatymo pakeitimo nuostatas ir užtikrinti nevyriausybinių organizacijų dalyvavimą nustatant, formuojant ir įgyvendinant nevyriausybinių organizacijų plėtros politiką Ukmergės rajono savivaldybėje. Stiprinti bendradarbiavimą tarp savivaldybės institucijų, įstaigų ir nevyriausybinių organizacijų.

Sprendimo projekto esmė: nustatyti ir išplėsti Ukmergės rajono savivaldybėje visuomeniniais pagrindais veikiančios kolegialios patariamosios institucijos – Nevyriausybinių organizacijų tarybos – sudarytos iš savivaldybės institucijų ir įstaigų bei nevyriausybinių organizacijų deleguotų atstovų, sudėties suformavimo procedūras, NVO tarybos veiklos sritis ir funkcijas, NVO tarybos pirmininko funkcijas, apibrėžti kadencijos trukmę ir kt.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Pridedamas priedas

**4. Sprendimui įgyvendinti reikalingos lėšos ir galimi finansavimo šaltiniai:**

Pagal Lietuvos Respublikos nevyriausybinių organizacijų plėtros įstatymo nuostatas, Nevyriausybinių organizacijų taryba, kaip patariamoji institucija, veikia visuomeninis pagrindais, todėl lėšos jų finansavimui nėra reikalingos.

**5. Priėmus sprendimą laukiami rezultatai, galimos pasekmės:**

Šiuo sprendimu nevyriausybinės organizacijos turės galimybę dalyvauti rengiant teisės aktus ir teikti pasiūlymus savivaldybės institucijoms ir įstaigoms: dėl savivaldybės teritorijoje veikiančių nevyriausybinių organizacijų veiklos stiprinimo, dėl viešųjų paslaugų, už kurių teikimą atsakinga savivaldybė, teikimo perdavimo bendruomeninėms ir kitoms nevyriausybinėms organizacijoms tikslingumo, dėl atstovų, deleguojamų dalyvauti savivaldybės tarybos sudaromų komitetų, darbo grupių, komisijų darbe.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):** nereikalingi

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas**: neatliekamas

**9. Sekretoriatas priimtą sprendimą pateikia:**

Savivaldybės administracijos Kultūros ir turizmo skyrius

**10. Aiškinamojo rašto priedai:**

Kultūros ir turizmo skyriaus vyriausioji specialistė Reda Liubomirskienė

PATVIRTINTA

Ukmergės rajono savivaldybės

tarybos 2020 m. kovo d.

sprendimu Nr.

**UKMERGĖS RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATAI**

**I. BENDROJI DALIS**

1. Ukmergės rajono savivaldybės nevyriausybinių organizacijų tarybos nuostatai (toliau – nuostatai) reglamentuoja Ukmergės rajono savivaldybės nevyriausybinių organizacijų (toliau – NVO) tarybos funkcijas, sudarymo tvarką ir darbo organizavimą.

2. NVO taryba – visuomeniniais pagrindais veikianti patariamoji kolegiali institucija, sudaroma lygiateisės partnerystės pagrindu iš savivaldybės institucijų, įstaigų ir nevyriausybinių organizacijų deleguotų atstovų. NVO tarybos nariams už dalyvavimą tarybos veikloje nemokama.

3. NVO taryba savo veikloje vadovaujasi Lietuvos Respublikos Konstitucija, Lietuvos Respublikos nevyriausybinių organizacijų plėtros įstatymu ir kitais įstatymais, Lietuvos Respublikos Vyriausybės nutarimais, Ukmergės rajono savivaldybės tarybos sprendimais, kitais teisės aktais ir šiais nuostatais.

4. NVO tarybos sudėtį ir nuostatus tvirtina, pildo ir keičia Savivaldybės taryba.

5. Vykdydama savo veiklą NVO taryba bendradarbiauja su valstybės ir savivaldybės institucijomis, įstaigomis bei nevyriausybinėmis organizacijomis.

6. NVO taryba užtikrina NVO dalyvavimą nustatant, formuojant ir įgyvendinant NVO plėtros politiką.

7. Nevyriausybinė organizacija – nuo valstybės ar savivaldybių institucijų ir įstaigų valdymo nepriklausomas savanoriškumo pagrindais įsteigtas visuomenės ar jos grupės naudai veikiantis viešasis juridinis asmuo, kurio tikslas nėra siekti politinės valdžios arba įgyvendinti vien tik religinius tikslus. Nevyriausybinėmis organizacijomis nelaikomi:

a) juridiniai asmenys, kurių daugiau negu 1/3 dalyvių yra juridiniai asmenys, nesantys nevyriausybinėmis organizacijomis arba religinėmis bendruomenėmis ar bendrijomis;

b) juridiniai asmenys, kurių dalyviai – juridiniai asmenys, nesantys nevyriausybinėmis organizacijomis arba religinėmis bendruomenėmis ar bendrijomis, turi daugiau negu 1/3 balsų visuotiniame dalyvių susirinkime;

c) politinės partijos;

d) profesinės sąjungos, darbdavių organizacijos ir jų susivienijimai;

g) organizacijos, kuriose narystė privaloma tam tikros profesijos atstovams;

h) sodininkų bendrijos, daugiabučių gyvenamųjų namų ir kitos paskirties pastatų savininkų bendrijos, kiti nekilnojamojo turto bendro valdymo tikslais įsteigti juridiniai asmenys;

j) šeimynos;

i) nuolatinės arbitražo institucijos.

**II. NVO TARYBOS VEIKLOS TIKSLAS, UŽDAVINIAI, FUNKCIJOS IR TEISĖS**

8. NVO tarybos veiklos tikslas – užtikrinti ir skatinti NVO dalyvavimą nustatant, formuojant ir įgyvendinant nevyriausybinių organizacijų plėtros politiką, stiprinti bendradarbiavimą tarp savivaldybės institucijų, įstaigų ir nevyriausybinių organizacijų.

9. NVO tarybos uždaviniai ir veiklos sritys:

9.1. skatinti ir remti Ukmergės rajono savivaldybės ir NVO bendradarbiavimą savivaldybės vystymo ir plėtros, nevyriausybinių organizacijų pilietiškumo ir lyderystės, pilietinių

iniciatyvų skatinimo, sprendžiant vietos bendruomenei svarbius klausimus,aplinkos apsaugos ir ekologijos, jaunimo reikalų, mokymo ir švietimo, kultūros ir meno, kūno kultūros ir sporto, socialinių paslaugų ir paramos, žalingų įpročių prevencijos, sveikatos priežiūros ir sveikatingumo, gyventojų užimtumo bei kitose NVO veiklos srityse;

9.2. skatinti ir remti Ukmergės rajono savivaldybės NVO dalyvavimą Lietuvos Respublikos, tarptautiniuose, regioniniuose NVO rėmimo konkursuose, fonduose ir programose.

10. NVO taryba atlieka šias funkcijas:

10.1. analizuoja savivaldybės NVO sektoriaus problemas ir poreikius, teikia pasiūlymus savivaldybės institucijoms dėl savivaldybės teritorijoje veikiančių NVO stiprinimo;

10.2. dalyvauja rengiant savivaldybės institucijų ir įstaigų teisės aktų, susijusių su nevyriausybinių organizacijų plėtra, projektus;

10.3. dalyvauja savivaldybės institucijoms ir įstaigoms atliekant analizę dėl savivaldybės administruojamų viešųjų paslaugų teikimo ir teikia pasiūlymus dėl viešųjų paslaugų teikimo;

10.4. dalyvauja darbo ar ekspertų grupėse NVO plėtros politikos klausimams svarstyti;

10.5. skleidžia informaciją apie savivaldybėje veikiančias NVO, jų iniciatyvas, veiklą ir patirtį;

10.6. inicijuoja NVO pasitarimus, seminarus ir mokymus aktualiais veiklos klausimais;

10.7. savivaldybės ir NVO bendradarbiavimo klausimais bendradarbiauja su užsienyje veikiančiomis NVO ir NVO veiklą koordinuojančiomis institucijomis;

10.8. atlieka kitas teisės aktuose numatytas funkcijas.

11. Taryba, įgyvendindama tikslus ir uždavinius, turi teisę:

11.1. įstatymų nustatyta tvarka gauti iš įstaigų, valstybės ir savivaldybių institucijų ir įstaigų, kitų organizacijų informaciją ir dokumentus Tarybos uždaviniams ir funkcijoms atlikti;

11.2. kviesti į posėdžius savivaldybės administracijos ir įstaigų, kitų organizacijų atstovus, kitus asmenis spręsti klausimų, susijusių su Tarybos uždavinių ir funkcijų atlikimu;

**III. NVO TARYBOS SUDARYMAS IR DARBO ORGANIZAVIMAS**

12. NVO taryba sudaroma iš 12 narių laikantis pariteto principo: ne daugiau kaip ½ šios Tarybos narių – Ukmergės rajono savivaldybės administracijos ar savivaldybės institucijų ir įstaigų atstovai ir ne mažiau kaip ½ Tarybos narių – nevyriausybinių organizacijų, veikiančių Ukmergės rajono savivaldybės teritorijoje, atstovai. Nevyriausybinių organizacijų atstovus į NVO tarybą pasiūlo savivaldybės teritorijoje veikiančios nevyriausybinių organizacijų asociacijos. NVO tarybą sudaro ir jos sudėtį keičia savivaldybės taryba. NVO tarybos narių kadencijos trukmė yra dveji metai.

13. Nevyriausybinės organizacijos, neturinčios juridinio asmens statuso, ir kiti juridiniai asmenys, kurie pagal Lietuvos Respublikos nevyriausybinių organizacijų plėtros įstatymą nepriskiriami nevyriausybinėms organizacijoms, atstovų į NVO tarybą deleguoti negali.

14. Kandidatai į NVO tarybą atrenkami šia tvarka:

14.1. jeigu savivaldybės teritorijoje nėra veikiančių nevyriausybinių organizacijų asociacijų, nevyriausybinių organizacijų atstovai į NVO tarybą atrenkami šia tvarka:

14.1.1. savivaldybės administracija organizuoja 6 nevyriausybinių organizacijų atstovų atranką į NVO tarybą. Informacija apie organizuojamą atranką skelbiama savivaldybės interneto svetainėje www.ukmerge.lt. Juridinį statusą turinčios NVO raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas NVO atstovų susirinkimas, kurio metu balsavimo būdu išrenkami 6 NVO - jaunimo, kultūros, sporto, socialinių ir neapibrėžtų veiklos sričių nevyriausybinių organizacijų bei vietos bendruomenių, atstovai į NVO tarybą. Tokiu atveju, savivaldybės administracijai turi būti pateikiamas tokio susirinkimo protokolas. Pasibaigus NVO tarybos kadencijos laikotarpiui, privaloma 1/3 NVO deleguotų atstovų rotacija;

14.2. savivaldybės institucijų ir įstaigų atstovai, iš kurių 3 deleguoja Savivaldybės administracijos direktorius, 3 - Savivaldybės taryba.

15. Jeigu NVO taryboje svarstomas klausimas susijęs su NVO tarybos nario interesais, NVO tarybos narys informuoja apie tai tarybą ir susilaiko nuo balsavimo.

16. NVO tarybai vadovauja tarybos pirmininkas (toliau – pirmininkas), jo nesant – pirmininko funkcijas atlieka tarybos pirmininko pavaduotojas (toliau – pavaduotojas).

17. NVO tarybos pirmininką ir pavaduotoją vienų metų kadencijai išrenka NVO taryba visų jos narių balsų dauguma per pirmąjį posėdį slaptu balsavimu. Pirmininku išrinkus savivaldybės institucijos atstovą, pavaduotoju turi būti išrinktas nevyriausybinės organizacijos atstovas ir atvirkščiai.

18. Pirmininku išrenkamas daugiausiai balsų surinkęs NVO tarybos narys. Balsams pasiskirsčius po lygiai, organizuojamas kitas balsavimo etapas dėl po vienodą balsų skaičių surinkusių kandidatų. Pavaduotojas renkamas balsavusių tarybos narių balsų dauguma. Jeigu renkant pavaduotoją balsai pasiskirsto po lygiai, lemiamas pirmininko balsas.

19. NVO tarybos sekretoriaus funkcijas atlieka Savivaldybės administracijos tarnautojas, o NVO tarybos darbą techniškai aptarnauja Savivaldybės administracija.

20. NVO tarybos nario įgaliojimai nutrūksta, jeigu:

20.1. NVO tarybos narys atsistatydina savo noru anksčiau, negu pasibaigia NVO tarybos kadencija;

20.2. nutrūksta jo darbo (tarnybos) santykiai atstovaujamoje savivaldybės institucijoje ar įstaigoje;

20.3. nutrūksta jo narystė atstovaujamoje NVO;

20.4. jis atšaukiamas jį delegavusios savivaldybės institucijos ar įstaigos, NVO iniciatyva ar NVO susirinkimo sprendimu

21. Jeigu narys iš NVO tarybos atšaukiamas arba dėl kitokių priežasčių pasitraukia iš NVO tarybos, jį delegavusi institucija ar NVO ne vėliau kaip per 30 kalendorinių dienų NVO tarybos pirmininkui pateikia naujo NVO tarybos atstovo kandidatūrą.

22. NVO tarybos pirmininkas:

22.1. planuoja ir organizuoja NVO tarybos darbą;

22.2. šaukia NVO tarybos posėdžius ir jiems pirmininkauja, sudaro NVO tarybos posėdžių darbotvarkę;

22.3. pasirašo NVO tarybos posėdžių protokolus ir kitus su NVO tarybos veikla susijusius dokumentus;

22.4. atstovauja NVO tarybai Savivaldybės institucijose, įstaigose ir organizacijose ar įgalioja jai atstovauti kitus NVO tarybos narius.

23. NVO taryba dirba pagal kasmet sudaromą ir tvirtinamą veiksmų programą.

24. NVO tarybos veiklos forma yra posėdžiai.

25. NVO tarybos posėdžiai teisėti, kai juose dalyvauja ne mažiau kaip 1/2 NVO tarybos narių. Posėdyje savo nuomonę turi teisę pareikšti NVO tarybos nariai ir kiti posėdžio dalyviai. Pirmenybė savo nuomonę išsakyti teikiama NVO tarybos nariams.

26. NVO taryba priima sprendimus posėdyje dalyvaujančių NVO tarybos narių balsų dauguma arba bendru sutarimu. Kai bendro sutarimo nėra, sprendimai priimami posėdyje dalyvaujančių NVO tarybos narių balsų dauguma. Balsams pasiskirsčius po lygiai, lemia posėdžio pirmininko balsas. Jeigu NVO tarybos narys nesutinka su sprendimu ir balsuoja prieš, jo atskira nuomonė jo prašymu įrašoma protokole. NVO tarybos posėdžiai atviri.

27. NVO tarybos sprendimai įforminami NVO tarybos posėdžio protokolais, kuriuos pasirašo pirmininkaujantis NVO tarybos posėdžiui ir sekretorius.

28. NVO tarybos posėdžiai šaukiami pagal poreikį, bet vyksta ne rečiau kaip du kartus per metus.

29. NVO tarybos narys, negalintis dalyvauti posėdyje, turi teisę išreikšti savo nuomonę, t.y. balsuoti elektroniniu paštu. Sprendimai priimami, kai jiems pritaria daugiau kaip pusė narių.

30. NVO tarybos pirmininko pasirašyti protokolai išsiunčiami NVO tarybos nariams ir kitiems posėdžių dalyviams ne vėliau kaip per 5 darbo dienas po posėdžio.

31. Informacija apie NVO tarybos sprendimus pateikiama savivaldybės interneto svetainėje.

**iV. BAIGIAMOSIOS NUOSTATOS**

32. Šie nuostatai tvirtinami ir keičiami savivaldybės Tarybos sprendimu.

33. NVO tarybos sprendimai yra rekomendacinio pobūdžio.

34. NVO tarybos posėdžių protokolai ir kiti dokumentai saugomi bylose pagal savivaldybės administracijos dokumentacijos planą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SPRENDIMO PROJEKTO**

**„DĖL UKMERGĖS RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO“**

**PRIEDO**

**LYGINAMASIS VARIANTAS**

**I. BENDROJI DALIS**

1. Ukmergės rajono savivaldybės nevyriausybinių organizacijų tarybos nuostatai (toliau - nuostatai) reglamentuoja Ukmergės rajono savivaldybės nevyriausybinių organizacijų tarybos (toliau – Taryba) tikslus, uždavinius, funkcijas, teises ir darbo organizavimą.

2. ~~Taryba visuomeniniais pagrindais veikianti patariamoji kolegiali institucija, sudaroma lygiateisės partnerystės pagrindu iš savivaldybės institucijų, įstaigų ir nevyriausybinių organizacijų deleguotų atstovų~~.

**2. NVO taryba – visuomeniniais pagrindais veikianti patariamoji kolegiali institucija, sudaroma lygiateisės partnerystės pagrindu iš savivaldybės institucijų, įstaigų ir nevyriausybinių organizacijų deleguotų atstovų. NVO tarybos nariams už dalyvavimą tarybos veikloje nemokama.**

3. Taryba savo veikloje vadovaujasi Lietuvos Respublikos Konstitucija, Lietuvos Respublikos nevyriausybinių organizacijų plėtros įstatymu ir kitais įstatymais, Lietuvos Respublikos Vyriausybės nutarimais, Ukmergės rajono savivaldybės tarybos sprendimais, kitais teisės aktais ir šiais nuostatais.

4. NVO tarybos sudėtį ir nuostatus tvirtina, pildo ir keičia Savivaldybės taryba.

~~5. Tarybos nariams už dalyvavimą tarybos veikloje nemokama~~.

**5. Vykdydama savo veiklą NVO taryba bendradarbiauja su valstybės ir savivaldybės institucijomis, įstaigomis bei nevyriausybinėmis organizacijomis.**

6. ~~Taryba savo veiklą koordinuoja su Savivaldybės administracijos padaliniais bei įstaigomis, valstybinėmis valdymo institucijomis, savivaldybės teritorijoje veikiančiomis asociacijomis, tarnybomis ir organizacijomis.~~

**6. NVO taryba užtikrina NVO dalyvavimą nustatant, formuojant ir įgyvendinant NVO plėtros politiką.**

**7. Nevyriausybinė organizacija – nuo valstybės ar savivaldybių institucijų ir įstaigų valdymo nepriklausomas savanoriškumo pagrindais įsteigtas visuomenės ar jos grupės naudai veikiantis viešasis juridinis asmuo, kurio tikslas nėra siekti politinės valdžios arba įgyvendinti vien tik religinius tikslus. Nevyriausybinėmis organizacijomis nelaikomi:**

**a) juridiniai asmenys, kurių daugiau negu 1/3 dalyvių yra juridiniai asmenys, nesantys nevyriausybinėmis organizacijomis arba religinėmis bendruomenėmis ar bendrijomis;**

**b) juridiniai asmenys, kurių dalyviai – juridiniai asmenys, nesantys nevyriausybinėmis organizacijomis arba religinėmis bendruomenėmis ar bendrijomis, turi daugiau negu 1/3 balsų visuotiniame dalyvių susirinkime;**

**c) politinės partijos;**

**d) profesinės sąjungos, darbdavių organizacijos ir jų susivienijimai;**

**g) organizacijos, kuriose narystė privaloma tam tikros profesijos atstovams;**

**h) sodininkų bendrijos, daugiabučių gyvenamųjų namų ir kitos paskirties pastatų savininkų bendrijos, kiti nekilnojamojo turto bendro valdymo tikslais įsteigti juridiniai asmenys;**

**j) šeimynos;**

**i) nuolatinės arbitražo institucijos**.

**II. NVO TARYBOS** VEIKLOS **TIKSLAS, UŽDAVINIAI, FUNKCIJOS IR TEISĖS**

~~7. Tarybos tikslas – teikti pasiūlymus savivaldybės institucijoms dėl savivaldybės teritorijoje veikiančių nevyriausybinių organizacijų veiklos skatinimo ir atlikti kitas Tarybos nuostatuose numatytas funkcijas.~~

**8. NVO tarybos veiklos tikslas – užtikrinti ir skatinti NVO dalyvavimą nustatant, formuojant ir įgyvendinant nevyriausybinių organizacijų plėtros politiką, stiprinti bendradarbiavimą tarp savivaldybės institucijų, įstaigų ir nevyriausybinių organizacijų.**

9. **NVO** tarybos uždaviniai **ir veiklos sritys**:

~~8.1~~. **9.1.** skatinti ir remti Ukmergės rajono savivaldybės ir NVO bendradarbiavimą savivaldybės vystymo ir plėtros, **nevyriausybinių organizacijų pilietiškumo ir lyderystės, pilietinių iniciatyvų skatinimo, sprendžiant vietos bendruomenei svarbius klausimus**,aplinkos apsaugos ir ekologijos, jaunimo reikalų, mokymo ir švietimo, kultūros ir meno, kūno kultūros ir sporto, socialinių paslaugų ir paramos, žalingų įpročių prevencijos, sveikatos priežiūros ir sveikatingumo, gyventojų užimtumo bei kitose NVO veiklos srityse;

~~8.2.~~ **9.1**. skatinti ir remti Ukmergės rajono savivaldybės NVO dalyvavimą Lietuvos Respublikos, tarptautiniuose, regioniniuose NVO rėmimo konkursuose, fonduose ir programose;

~~9~~. **10.** NVO taryba atlieka šias funkcijas:

~~9.1. analizuoja savivaldybės NVO sektoriaus problemas ir poreikius;~~

~~9.2. rengia ir teikia savivaldybės institucijoms siūlymus dėl sprendimų, kitų teisės aktų, reglamentuojančių NVO ir savivaldybės bendradarbiavimą, veiklą ir pan.;~~

**10.1. analizuoja savivaldybės NVO sektoriaus problemas ir poreikius, teikia pasiūlymus savivaldybės institucijoms dėl savivaldybės teritorijoje veikiančių NVO stiprinimo**;

**10.2. dalyvauja rengiant savivaldybės institucijų ir įstaigų teisės aktų, susijusių su nevyriausybinių organizacijų plėtra, projektus;**

**10.3. dalyvauja savivaldybės institucijoms ir įstaigoms atliekant analizę dėl savivaldybės administruojamų viešųjų paslaugų teikimo ir teikia pasiūlymus dėl viešųjų paslaugų teikimo;**

**10.4. dalyvauja darbo ar ekspertų grupėse NVO plėtros politikos klausimams svarstyti***;*

~~9.3.~~ **10.5**. skleidžia informaciją apie savivaldybėje veikiančias NVO, jų iniciatyvas, veiklą ir patirtį;

~~9.4.~~**10.6.** inicijuoja NVO pasitarimus, seminarus ir mokymą aktualiais veiklos klausimais;

~~9.5.~~ **10.7.** savivaldybės ir NVO bendradarbiavimo klausimais bendradarbiauja su užsienyje veikiančiomis NVO ir NVO veiklą koordinuojančiomis institucijomis;

~~9.6.~~ **10.8.** atlieka kitas Lietuvos Respublikos nevyriausybinių organizacijų plėtros įstatyme numatytas funkcijas.

11. Taryba, įgyvendindama tikslus ir uždavinius, turi teisę:

~~10.1. dalyvauti rengiant teisės aktų, susijusių su NVO veikla, projektus;~~

~~10.2.~~ **11.1.** įstatymų nustatyta tvarka gauti iš įstaigų, valstybės ir savivaldybių institucijų ir įstaigų, kitų organizacijų informaciją ir dokumentus Tarybos uždaviniams ir funkcijoms atlikti;

~~10.3.~~ **11.2.** kviesti į posėdžius savivaldybės administracijos ir įstaigų, kitų organizacijų atstovus, kitus asmenis spręsti klausimų, susijusių su Tarybos uždavinių ir funkcijų atlikimu;

~~10.4. teikti pasiūlymus, rekomendacijas, kaip gerinti Savivaldybės ir NVO bendradarbiavimą~~.

**III. NVO TARYBOS SUDARYMAS IR DARBO ORGANIZAVIMAS**

~~11~~. **12.** NVO taryba sudaroma **iš 12 narių** laikantis pariteto principo: ne daugiau kaip ½ šios Tarybos narių – Ukmergės rajono savivaldybės administracijos ar savivaldybės institucijų ir įstaigų atstovai ir ne mažiau kaip ½ Tarybos narių – nevyriausybinių organizacijų, veikiančių Ukmergės rajono savivaldybės teritorijoje, atstovai. **Nevyriausybinių organizacijų atstovus į NVO tarybą pasiūlo savivaldybės teritorijoje veikiančios nevyriausybinių organizacijų asociacijos.** **NVO tarybą sudaro ir jos sudėtį keičia savivaldybės taryba. NVO tarybos narių kadencijos trukmė yra dveji metai.**

12. Nevyriausybinės organizacijos, neturinčios juridinio asmens statuso, ir kiti juridiniai asmenys, kurie pagal Lietuvos Respublikos nevyriausybinių organizacijų plėtros įstatymą nepriskiriami nevyriausybinėms organizacijoms, atstovų į NVO tarybą deleguoti negali.

~~13. NVO tarybą sudaro 12 narių:~~

**14. Kandidatai į NVO tarybą atrenkami šia tvarka:**

~~13.1. 6 nevyriausybinių organizacijų atstovai, kuriuos (po vieną) deleguoja jaunimo, kultūros, sporto, socialinių ir neapibrėžtų veiklos sričių nevyriausybinės organizacijos bei vietos bendruomenės;~~

~~13.1.1. kiekvienos iš sričių atstovai deleguojami visuotiniame susirinkime~~.

**14.1. jeigu savivaldybės teritorijoje nėra veikiančių nevyriausybinių organizacijų asociacijų, nevyriausybinių organizacijų atstovai į NVO tarybą atrenkami šia tvarka:**

**14.1.1. savivaldybės administracija organizuoja 6 nevyriausybinių organizacijų atstovų atranką į NVO tarybą. Informacija apie organizuojamą atranką skelbiama savivaldybės interneto svetainėje www.ukmerge.lt. Juridinį statusą turinčios NVO raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas NVO atstovų susirinkimas, kurio metu balsavimo būdu išrenkami 6 NVO - jaunimo, kultūros, sporto, socialinių ir neapibrėžtų veiklos sričių nevyriausybinių organizacijų bei vietos bendruomenių, atstovai į NVO tarybą. Tokiu atveju, savivaldybės administracijai turi būti pateikiamas tokio susirinkimo protokolas. Pasibaigus NVO tarybos kadencijos laikotarpiui, privaloma 1/3 NVO deleguotų atstovų rotacija;**

~~13.1.2~~. esant skėtinei nevyriausybinei organizacijai, kurią sudaro ne mažiau kaip 3 juridiniai asmenys, jai suteikiama pirmumo teisė ~~deleguoti~~ savo atstovą.

13.2. savivaldybės institucijų ir įstaigų atstovai, iš kurių 3 deleguoja Savivaldybės

taryba, 3 – Savivaldybės administracijos direktorius.

~~14. Savivaldybės nevyriausybinių organizacijų tarybos narių kadencijos trukmė yra dveji metai.~~

15. Jeigu **NVO** taryboje svarstomas klausimas susijęs su **NVO** tarybos nario interesais, **NVO** tarybos narys informuoja apie tai tarybą ir susilaiko nuo balsavimo.

16. **NVO** tarybai vadovauja tarybos pirmininkas (toliau – pirmininkas), jo nesant – pirmininko funkcijas atlieka Tarybos pirmininko pavaduotojas (toliau – pavaduotojas).

~~17. NVO tarybos pirmininkas, pavaduotojas bei sekretorius išrenkami per pirmąjį posėdį. Pirmininku išrinkus savivaldybės institucijos atstovą, pavaduotoju turi būti išrinktas nevyriausybinės organizacijos atstovas ir atvirkščiai~~.

**17. NVO tarybos pirmininką ir pavaduotoją vienų metų kadencijai išrenka NVO taryba visų jos narių balsų dauguma per pirmąjį posėdį slaptu balsavimu. Pirmininku išrinkus savivaldybės institucijos atstovą, pavaduotoju turi būti išrinktas nevyriausybinės organizacijos atstovas ir atvirkščiai.**

18. Pirmininku išrenkamas daugiausiai balsų surinkęs **NVO** tarybos narys. Balsams pasiskirsčius po lygiai, organizuojamas kitas balsavimo etapas dėl po vienodą balsų skaičių surinkusių kandidatų. Pavaduotojas renkamas balsavusių tarybos narių balsų dauguma. Jeigu renkant pavaduotoją balsai pasiskirsto po lygiai, lemiamas pirmininko balsas.

**19. NVO tarybos sekretoriaus funkcijas atlieka Savivaldybės administracijos tarnautojas, o NVO tarybos darbą techniškai aptarnauja Savivaldybės administracija**.

~~19. Tarybos nario įgaliojimai pasibaigia, jeigu nutrūksta jo atstovavimo ar darbo santykiai atstovaujamoje įstaigoje ar organizacijoje arba atsistatydina savo noru apie tai pranešęs Tarybos pirmininkui ne vėliau kaip prieš 7 dienas.~~

**20. NVO tarybos nario įgaliojimai nutrūksta, jeigu:**

**20.1. NVO tarybos narys atsistatydina savo noru anksčiau, negu pasibaigia NVO tarybos kadencija;**

**20.2. nutrūksta jo darbo (tarnybos) santykiai atstovaujamoje savivaldybės institucijoje ar įstaigoje;**

**20.3. nutrūksta jo narystė atstovaujamoje NVO;**

**20.4. jis atšaukiamas jį delegavusios savivaldybės institucijos ar įstaigos, NVO iniciatyva ar NVO susirinkimo sprendimu.**

~~16.~~ **21**. Jeigu narys iš NVO tarybos atšaukiamas arba dėl kitokių priežasčių pasitraukia iš NVO tarybos, jį delegavusi institucija ar NVO ne vėliau kaip per 30 kalendorinių dienų NVO tarybos pirmininkui pateikia naujo NVO tarybos atstovo kandidatūrą

~~20. Pasibaigus Tarybos nario įgaliojimams, Ukmergės rajono savivaldybės taryba vadovaudamasi šiais nuostatais skiria į jo vietą kitą asmenį.~~

**22. NVO tarybos pirmininkas:**

**22.1. planuoja ir organizuoja NVO tarybos darbą;**

**22.2. šaukia NVO tarybos posėdžius ir jiems pirmininkauja, sudaro NVO tarybos posėdžių darbotvarkę;**

**22.3. pasirašo NVO tarybos posėdžių protokolus ir kitus su NVO tarybos veikla susijusius dokumentus;**

**22.4. atstovauja NVO tarybai Savivaldybės institucijose, įstaigose ir organizacijose ar įgalioja jai atstovauti kitus NVO tarybos narius.**

~~21~~**~~.~~ 23.** NVO taryba dirba pagal kasmet sudaromą ir tvirtinamą veiksmų programą.

~~22.~~ **24.** Tarybos veiklos forma yra posėdžiai.

~~23~~. **25**. Tarybos posėdžiai teisėti, kai juose dalyvauja ne mažiau kaip 1/2 Tarybos narių. **Posėdyje savo nuomonę turi teisę pareikšti NVO tarybos nariai ir kiti posėdžio dalyviai. Pirmenybė savo nuomonę išsakyti teikiama NVO tarybos nariams.**

~~24. Taryba priima sprendimus posėdyje dalyvaujančių Tarybos narių balsų dauguma. Balsams pasiskirsčius po lygiai, lemiamas pirmininkaujančio balsas.~~

**26. NVO taryba priima sprendimus posėdyje dalyvaujančių NVO tarybos narių balsų dauguma arba bendru sutarimu. Kai bendro sutarimo nėra, sprendimai priimami posėdyje dalyvaujančių NVO tarybos narių balsų dauguma. Balsams pasiskirsčius po lygiai, lemia posėdžio pirmininko balsas. Jeigu NVO tarybos narys nesutinka su sprendimu ir balsuoja prieš, jo atskira nuomonė jo prašymu įrašoma protokole. NVO tarybos posėdžiai atviri.**

~~25.~~ **27.** Tarybos sprendimai įforminami Tarybos posėdžio protokolais, kuriuos pasirašo pirmininkaujantis Tarybos posėdžiui ir sekretorius.

~~26.~~ **28.** Tarybos posėdžiai šaukiami pagal poreikį, bet vyksta ne rečiau kaip ~~kartą~~ **du** metus.   

~~27.~~ **29**. NVO tarybos narys, negalintis dalyvauti posėdyje, turi teisę išreikšti savo nuomonę, t.y. balsuoti elektroniniu paštu. Sprendimai priimami, kai jiems pritaria daugiau kaip pusė narių.

~~29. Savivaldybės administracija suteikia patalpas bei kitas būtinas technines priemones (kompiuterį, projektorių ir pan.) posėdžio organizavimui~~.

**30. NVO tarybos pirmininko pasirašyti protokolai išsiunčiami NVO tarybos nariams ir kitiems posėdžių dalyviams ne vėliau kaip per 5 darbo dienas po posėdžio.**

31. Informacija apie NVO tarybos sprendimus pateikiama savivaldybės interneto svetainėje.

**iV. BAIGIAMOSIOS NUOSTATOS**

~~30~~.  **32.** Šie nuostatai tvirtinami ir keičiami savivaldybės tarybos sprendimu.

~~31.~~ **33.** NVO tarybos sprendimai yra rekomendacinio pobūdžio.

~~32.~~ **34.** NVO tarybos sprendimai yra vieši, informacija skelbiama Ukmergės rajono savivaldybės interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_